Digriet tal-Qorti Ġenerali tat-2 ta’ Ottubru 2024 – Masset vs Il-Kummissjoni
(Kawża T-114/24) 1
(“Rikors għal annullament – Prodotti għall-protezzjoni tal-pjanti – Regolament (KE) Nru 1107/2009 – Regolament ta’ Implimentazzjoni (UE) 2023/2660 – Tiġdid tal-approvazzjoni tas-sustanza attiva glifosat – Locus standi – Nuqqas ta’ inċidenza diretta – Inammissibbiltà”)
Lingwa tal-kawża: il-Franċiż
Partijiet
Rikorrent: Dominique Masset (Lens, Franza) (rappreżentant: G. Tumerelle, avukat)
Konvenut: Il-Kummissjoni Ewropea (rappreżentanti: A.-C. Becker, M. ter Haar u F. Thiran, aġenti)
Suġġett
Permezz tar-rikors tiegħu bbażat fuq l-Artikolu 263 TFUE, ir-rikorrent jitlob l-annullament tar-Regolament ta’ Implimentazzjoni tal-Kummissjoni (UE) 2023/2660 tat-28 ta’ Novembru 2023 li jġedded l-approvazzjoni tas-sustanza attiva glifosat f’konformità mar-Regolament (KE) Nru 1107/2009 tal-Parlament Ewropew u tal-Kunsill, u li jemenda r-Regolament ta’ Implimentazzjoni tal-Kummissjoni (UE) Nru 540/2011 (ĠU L, 2023/2660).
Dispożittiv
Ir-rikors huwa miċħud bħala inammissibbli.
Ma hemmx iktar lok li tingħata deċiżjoni dwar it-talba għal intervent ta’ Bayer Agriculture BV.
Dominique Masset għandu jbati l-ispejjeż rispettivi tiegħu kif ukoll dawk sostnuti mill-Kummissjoni Ewropea bl-eċċezzjoni ta’ dawk relatati mat-talba għal intervent.
Dominique Masset, il-Kummissjoni u Bayer Agriculture għandhom kull wieħed minnhom ibatu l-ispejjeż rispettivi tagħhom relatati mat-talba għal intervent.
____________
1     ĠU C, C/2024/2457, 8.4.2024.